open-index/open-wikipedia-markdown huggingface dataset:
Ντολφ Λούντγκρεν

Ο **Ντολφ Λούντγκρεν** (*Hans Dolph Lundgren*, 3 Νοεμβρίου 1957) είναι Σουηδός ηθοποιός και πρώην αθλητής του καράτε. Έχει πρωταγωνιστήσει κυρίως σε ταινίες δράσης.

Έγινε γνωστός από τη συμμετοχή του στην ταινία Rocky 4 του 1985 και από τότε έχει παίξει σε πάνω από 80 ταινίες, συνήθως δράσης.

## Παραπομπές


## Εξωτερικοί σύνδεσμοι
* 
* http://www.myfilm.gr/modules.php?name=News&file=print&sid=4643

Κατηγορία:Σουηδοί ηθοποιοί κινηματογράφου
Κατηγορία:Σουηδοί σκηνοθέτες κινηματογράφου
Δήμος Κερπίνης

Ο **Δήμος Κερπινής** ήταν δήμος της πρώην επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.

## Διοικητική ιστορία
Ο δήμος συστάθηκε με βασιλικό διάταγμα στις 20/04/1835 με έδρα τον οικισμό Κερπινή. Ήταν Γ’ Τάξης και περιελάμβανε επίσης τους οικισμούς Ρωγοί, Ζαχλωρού και τη Μονή Μεγάλου Σπηλαίου. Το 1841 προσαρτήθηκε στον δήμο ολόκληρος ο Δήμος Σελινόης με τους οικισμούς Βιλιβίνα, Δουμενά, Βάλτα, Δίγελα, Άγιος Παντελεήμονας, Κυρίτσοβα, Πετσάκοι, Λαπαναγοί, Κλαπατσούνα καθώς και τις Μονές Μακελλαριάς και Πλατανίτσας. Το 1845 η Μονή Πλατανίτσας καταργείται ενώ το 1879 η 
Ζαχλωρού χωρίζεται σε Άνω και Κάτω Ζαχλωρού.

Στις 28/08/1912 ο δήμος καταργείται και στη θέση του δημιουργούνται 15 κοινότητες.

## Πηγές

* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* 
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Περαιτέρω ανάγνωση

* 

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Δήμου Κερπίνης. eetaa.gr. Ανακτήθηκε: 23/06/2018.
* Ιστοσελίδα για την Κερπινή Καλαβρύτων. kerpini.gr

Κατηγορία:Παλαιότεροι δήμοι της Ελλάδας
Κατηγορία:Δήμος Καλαβρύτων
Κατηγορία:Ιστορία της Αχαΐας
Διονύσης Μενύχτας

Ο **Διονύσης Μενύχτας** (Φιλιατρά, 1904 - Αθήνα, 1966) του Κωνσταντίνου, ήταν ηγετικό στέλεχος του ΚΚΕ, δήμαρχος Σερρών το 1934, βουλευτής του Παλλαϊκού Μετώπου το 1936 και αντιστασιακός.

## Βιογραφικό
### Νεανικά χρόνια - Δράση με το ΚΚΕ
Ο Διονύσης Μενύχτας γεννήθηκε το 1904 στα Φιλιατρά ή τη Μάνη και ήταν λογιστής. Από τα νεανικά του χρόνια εντάχθηκε στο συνδικαλιστικό κίνημα και έγινε μέλος του ΚΚΕ. Στις δημοτικές εκλογές του 1934 εκλέχτηκε δήμαρχος Σερρών, ο δεύτερος κομμουνιστής δήμαρχος στην ιστορία της Ελλάδας μαζί με τον Μήτσο Παρτσαλίδη στην Καβάλα. Όμως η αστική κυβέρνηση του Π. Τσαλδάρη τον καθαίρεσε από δήμαρχο μετά από τέσσερις μήνες με την αιτιολογία ότι «μετέτρεψε το δημαρχείο σε κομμουνιστικό άντρο». Επίσης «κρίθηκε επωφελές διά την κοινωνικήν ευταξίαν όπως παυθεί και εκτοπισθεί». Εκτοπίστηκε με τον Ιδιώνυμο νόμο του 1929 στον Αη Στράτη.

Στις βουλευτικές εκλογές του 1936 εκλέχτηκε βουλευτής Σερρών του ΚΚΕ με το Παλλαϊκό Μέτωπο, όντας εξόριστος.

### Δικτατορία του Μεταξά - Κατοχή - Αντίσταση
Από τις πρώτες κιόλας μέρες που εγκαθιδρύθηκε η Δικτατορία του Μεταξά ο Μενύχτας συνελήφθη από την Ασφάλεια μαζί με εκατοντάδες άλλα άτομα. Κρατήθηκε σε διάφορα μέρη και τελικά φυλακίστηκε στο Στρατόπεδο Κρατουμένων Κομμουνιστών Ακροναυπλίας. Στη διάρκεια της κατοχής μεταφέρθηκε στο Στρατόπεδο συγκέντρωσης Χαϊδαρίου, απ' όπου απέδρασε το 1944 και εντάχθηκε στο ΕΑΜ. Το 1944 εκλέχτηκε εθνοσύμβουλος Σερρών της ΠΕΕΑ (Πολιτικής Επιτροπής Εθνικής Απελευθέρωσης.

### Μετά τον εμφύλιο
Το καλοκαίρι του 1947 εξορίστηκε στην Ικαρία και στη συνέχεια στη Μακρόνησο. Το 1950 μεταφέρθηκε στον Αη Στράτη, όπου ήταν στην καθοδήγηση των εκτοπισμένων εκεί κομμουνιστών. 
Στις εκλογές του 1951 ήταν υποψήφιος βουλευτής της ΕΔΑ, αφού το ΚΚΕ ήταν εκτός νόμου. Τα επόμενα χρόνια ήταν ενταγμένος στην ΕΔΑ. Το 1963 στις εκλογές υποστήριξε την Ένωση Κέντρου.

Απεβίωσε σε ηλικία 62 ετών το 1966. Ήταν παντρεμένος με τη Μαριάνθη Μενύχτα και απέκτησαν παιδιά.

## Παραπομπές


## Πηγές
# *Δοκίμιο Ιστορίας του ΚΚΕ*, Α΄ τόμος, *1919-1949*, εκδόσεις Σύγχρονη Εποχή, Αθήνα 2012
# *Ιστορία της Αντίστασης 1940-45*, Εκδόσεις Αυλός, Αθήνα 1979
# *Ακροναυπλία (θρύλος και πραγματικότητα)*, Γιάννης Μανούσακας, εκδόσεις ΔΩΡΙΚΟΣ, Αθήνα 1978
# *Η 4η Αυγούστου*, Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
# *Στο στρατόπεδο του Αη Στράτη 1950-1962*, Αντώνης Φλούντζης, εκδόσεις Κ. Καπόπουλος, Αθήνα 1976

Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές εκλεγμένοι με το Παλλαϊκό Μέτωπο
Κατηγορία:Βουλευτές Σερρών
Κατηγορία:Δήμαρχοι Σερρών
Κατηγορία:Μέλη του ΕΑΜ
Γεώργιος Κατριβάνος

Ο **Γεώργιος Κατριβάνος** είναι Έλληνας πολιτικός, πρώην Γενικός Γραμματέας Πρόνοιας του Υπουργείου Υγείας και Κοινωνικής Αλληλεγγύης (2010-2012).

## Βιογραφικό
Γεννήθηκε το 1952 στο Ίσσαρι Αρκαδίας. Σπούδασε ηλεκτρολόγος-μηχανικός και δούλευσε στη ΔΕΗ, όπου ανέπτυξε συνδικαλιστική δράση στο χώρο της ΓΕΝΟΠ-ΔΕΗ. Έχει διατελέσει Γενικός Γραμματέας στη ΠΑΣΕΒ-ΔΕΗ, σύνεδρος στη ΓΕΝΟΠ-ΔΕΗ και στο ΕΚΑ. Το 1979 έγινε μέλος του ΠΑΣΟΚ. Έχει υπάρξει μέλος του διοικητικού συμβουλίου του Νοσοκομείου «ΑΓΙΟΣ ΣΑΒΒΑΣ» (2007-2008), του Νοσοκομείου «ΕΡΥΘΡΟΣ ΣΤΑΥΡΟΣ» (2003-2004), του Διαχειριστή Ελληνικού Συστήματος Μεταφοράς Ηλεκτρικής Ενέργειας (2001 - 2004), του Οργανισμού Λαϊκών Αγορών, του Κέντρου Πρόληψης Ναρκωτικών «ΦΑΕΘΩΝ» (2003-2006) και  Αντιπρόεδρος της Παναρκαδικής Ομοσπονδίας Ελλάδος.

## Πολιτική πορεία

Στις Δημοτικές και Νομαρχιακές Εκλογές του 2002 θέτει για πρώτη φορά υποψηφιότητα και εκλέγεται Νομαρχιακός Σύμβουλος στην Νομαρχιακή Αυτοδιοίκηση Αθηνών–Πειραιώς. Διατέλεσε Αντινομάρχης Εμπορίου-Τουρισμού και Ανωνύμων Εταιρειών (2003-2006)

Στις Δημοτικές και Νομαρχιακές Εκλογές του 2006 επανεκλέγεται Νομαρχιακός Σύμβουλος στην Νομαρχιακή Αυτοδιοίκηση Αθηνών-Πειραιώς και με αυξημένες αρμοδιότητες διετέλεσε:
* Αντινομάρχης σε θέματα Πολεοδομιών (2007–2008) 
* Αντινομάρχης  σε θέματα Οικονομικών & Δ/νσης Περιβάλλοντος (2008-2009)
* Πρόεδρος της Νομαρχιακής Επιτροπής  Προϋπολογισμού-Οικονομικών-Προμηθειών
* Πρόεδρος της Νομαρχιακής Επιτροπής: Διοικητικών Υπηρεσιών-Παιδείας-Πολιτισμού (2008-2009)
* Μέλος της Νομαρχιακής Επιτροπής: Προγραμματισμού-Τεχνικών Έργων-Πολεοδομίας

Τον Ιανουάριο του 2010 ορίστηκε Γενικός Γραμματέας Πρόνοιας του Υπουργείου Υγείας και Κοινωνικής Αλληλεγγύης στην κυβέρνηση Γεωργίου Παπανδρέου 2009.

## Παραπομπές


Κατηγορία:Έλληνες πολιτικοί του 21ου αιώνα
2975 Σπαρ

Ο **Σπαρ (Spahr)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1970 από τους αστρονόμους Χέινο Γιογκάνοβιτς Πότερ και Α. Λοκάλοφ, που παρατηρούσαν από τη Θέρο Ελ Ρόμπλε της Χιλής, και πήρε το όνομά του προς τιμή του Αμερικανού αστρονόμου Τίμοθυ Σπαρ (*Timothy B. Spahr*, γεννήθηκε το 1970).

## Φυσικά χαρακτηριστικά
Τα κυρίως φυσικά χαρακτηριστικά του Σπαρ είναι άγνωστα. Ο Σπαρ περιστρέφεται γύρω από τον εαυτό του μία φορά κάθε 11 ώρες και 57 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σπαρ
2976 Λαουτάρο

Ο **Λαουτάρο (Lautaro)** είναι ένας αστεροειδής που περιφέρεται στην εξωτερική (δηλαδή την προς την τροχιά του Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1974 από τον αστρονόμο Κάρλος Τόρες, που παρατηρούσε από τη Θέρο Ελ Ρόμπλε της Χιλής, και πήρε το όνομά του από το όνομα του αρχηγού Λαουτάρο των Ινδιάνων Μαπούτσε της Χιλής, που πολέμησε κατά των Ισπανών κατακτητών.

## Φυσικά χαρακτηριστικά
Η μέση διάμετρος του Λαουτάρο εκτιμάται σε 38,42 ± 2,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0522. Ο Λαουτάρο περιστρέφεται γύρω από τον εαυτό του μία φορά κάθε 15 ως 20 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαουταρο
Τετράδιο

Το **τετράδιο** είναι ένα σύνολο από συρραμμένα φύλλα χαρτιού (λευκά ή με τυπωμένες γραμμές) με προστατευτικό εξώφυλλο, που χρησιμοποιούνται για γράψιμο, καταγραφή εμπορικών εργασιών κ.λπ.

Αποτελεί είδος γραφικής ύλης.

## Ονομασία
μικρογραφία|Μπλε τετράδιο|228x228εσ
Η λέξη τετράδιο προέρχεται από το αρχαίο **''τετράς**,'' που θα πει περγαμηνή διπλωμένη στα τέσσερα, επειδή στην Αρχαιότητα οι μαθητές είχαν τέτοιες περγαμηνές για να γράφουν τις εργασίες τους.

## Ιστορική αναδρομή
Η καταγωγή και η γνωστοποίηση του χαρτιού χρονολογείται από τον 6ο π.Χ. αιώνα με τη μάχη μεταξύ Αράβων και Κινέζων για την κατοχή και τη χρησιμότητά του. Πέρα από τη μεγάλη απήχηση του στην Ανατολή γνωρίζει μεγάλη άνθηση και στη Δύση, αλλάζοντας όμως τη μορφή του απ' αυτή του βαμβύκινου χαρτιού στη σύγχρονη του χαρτιού.

## Η μορφή του σήμερα
Στη σημερινή του μορφή, τα φύλλα του έχουν οριζόντιες γραμμές με στόχο τη βοήθεια του γραφέα να εξασκηθεί με μεγαλύτερη ευκολία στη γραφή όπως και σ' άλλες μορφές της, δηλαδή την καλλιγραφία. Εξωτερικά των χαρτιών συρράπτεται ένα προστατευτικό εξώφυλλο και πάνω του τοποθετείται μια ετικέτα, αναδεικνύοντας το θέμα του τετραδίου, όπως παρατηρείται στην διπλανή εικόνα.

## Χρησιμότητα
Η χρησιμότητά του έγκειται στο γεγονός πως ο καθένας μπορεί να καταγράψει ό,τι θέλει όπως σκέψεις, απόψεις, λογαριασμούς κ.ά. 

Συνήθως οι μαθητές το χρησιμοποιούν για τα μαθήματά τους, αλλά και για εξωσχολικές τους δραστηριότητες, καθώς μέσω αυτού πολλά παιδιά μαθαίνουν να εξασκούνται στη γραφή, αλλά το χρησιμοποιούν και άλλες ομάδες ανθρώπων, όπως έμποροι και δημόσιοι υπάλληλοι, για να καταγράφουν τις εμπορικές τους συναλλαγές και ό,τι άλλο θεωρούν απαραίτητο. Πολλοί φιλόσοφοι, επιστήμονες ή συγγραφείς έγραφαν τα έργα τους σε τέτοιου τύπου τετράδια, προκειμένου να διασωθούν οι πολύτιμες γνώσεις και εμπειρίες τους κατά τη διάρκεια των αιώνων. 
μικρογραφία|Γραφή σε ηλεκτρονικό υπολογιστή
Ολοένα και περισσότεροι άνθρωποι έχουν σταματήσει να γράφουν σε τετράδια, αλλά προτιμούν προγράμματα ηλεκτρονικού υπολογιστή, προκειμένου να προστατέψουν το περιβάλλον από την σπατάλη σε πρώτες ύλες, όπως είναι το χαρτί.

Ορισμένες φορές η αξία για την αγορά ενός τετραδίου ισοδυναμεί με μια πράξη καλής θελήσεως από τον καταναλωτή για να βοηθήσει μια κοινωνική ομάδα σε ανάγκη.

## Παραπομπές


Τετρ
Ανταλμπέρτο Λίμπερα

Ο **Ανταλμπέρτο Λίμπερα** (ιταλ. Adalberto Libera, 16 Ιουλίου 1903 Τρέντο - Μάρτιος 1963 Ρώμη) ήταν Ιταλός αρχιτέκτονας. Ολοκλήρωσε το αρχιτεκτονικό πρόγραμμα της Academia di Belle Arti (Σχολή Καλών Τεχνών) στην Πάρμα, γενέτειρα της μητέρας του. Μετά την αποφοίτησή του το 1925, συνέχισε τις σπουδές του στην αρχιτεκτονική σχολή στο πανεπιστήμιο της Ρώμης. Το 1928 αποφοιτά από την Αρχιτεκτονική. Στη σχολή γνώρισε τον Μ. Ridolfi, με τον οποίο μετέπειτα συνεργάστηκε σε διαγωνισμούς.

Το 1927, μαζί με τους C. E. Rava και G. Pollini επισκέπτεται τη Στουτγκάρδη, όπου εκθέτει μια από τις εργασίες του. Γίνεται μέλος του Gruppo 7 και εκδίδει το *Arte e Razionalismo,* μια από τις πιο διορατικές συνεισφορές της περιόδου.

Έπειτα, διοργανώνει στη Ρώμη μαζί με τον G. Minnucci, την πρώτη Έκθεση Ρασιοναλιστικής Αρχιτεκτονικής. Το 1930 εκλέγεται γραμματέας στην οργάνωση *MIAR*.
 
Το 1932 σχεδιάζει την έκθεση για τη 10η επέτειο της Φασιστικής Επανάστασης.

Το 1933 κερδίζει τον διαγωνισμό για το κτίριο γραφείων του ταχυδρομείου.

Το 1935 μετακομίζει στη *Via del Tritone* όπου γνωρίζει και παντρεύεται τη Stefania Boscaro, ζωγράφο και συγγραφέα.

Το 1938 κερδίζει τον διαγωνισμό για το *Palazzo dei Ricevimenti e dei Congressi*, κάνει πρόταση για τη *Villa Salinos*, ένα στούντιο του ιδίου και συμμετέχει στο διαγωνισμό για το *Palazzo dell’ Aqua e della Luca*, μία ακόμα δουλειά που αναλαμβάνει είναι η *Villa Malaparte* στο Capri.

Το 1942, μετά τον πόλεμο, συμμετέχει σε ένα πρόγραμμα ανοικοδόμησης μαζί με τον G. Vaccaro.

Το 1947 ξεκινά η συνεργασία του με την *ΙΝΑ Casa*. Γίνεται επικεφαλής του γραφείου σχεδιασμού.

Το 1951 ταξιδεύει στο Μαρόκο και σχεδιάζει ένα σύνδεσμο κατοικιών στο Tuscolano. Τον ίδιο χρόνο γίνεται καθηγητής στην *Academia di San Luca* και συμμετέχει στην έκδοση του περιοδικού *Strutture*.

Το 1945 μειώνει τα καθήκοντά του στην INA Casa και αρχίζει να διδάσκει στην Φλωρεντία. Συνεργάζεται επιτυχώς με εταιρείες όπως *Calini- Monturi* και *Monaco- Luccichenti*.

Το 1956 χάνει το διαγωνισμό για το Χριστιανοδημοκρατικό Κόμμα από τον S. Muratori. Κερδίζει όμως το διαγωνισμό για το *Palazzo della Regione* στο Τρέντο  και συμμετέχει στο διαγωνισμό για τον καθεδρικό της *La Spezia* αλλά και στο οικοδομικό τετράγωνο του ατομικού κέντρου στη Kolaba.

To 1958 σχεδιάζει το Ολυμπιακό Χωριό στη Ρώμη, για τους Ολυμπιακούς Αγώνες του 1960. Μετά από ένα χρόνο, ταξιδεύει στην Ινδία για να μελετήσει την εργασία στην Kolaba, καθώς και τα κλιματικά και άλλα χαρακτηριστικά της περιοχής.

Το 1962, μετά από 8 χρόνια που διδάσκει στη Φλωρεντία, τον καλούν στη Ρώμη όπου το τμήμα δεν πάει πολύ καλά. Εκεί διοργανώνει ένα μάθημα και προσκαλεί τα πιο προχωρημένα μέλη από τη γενιά των νέων αρχιτεκτόνων να γίνουν οι βοηθοί του. Τον Μάρτιο του 1963 πεθαίνει ξαφνικά.

## Παραπομπές


## Βιβλιογραφία
**Adalberto Libera* by Francesco Garofalo, Luca Veresane,Princeton Architectural Press
*Casa Malaparte by Marida Talamona, Princeton Architectural Press
*DARK DIREZIONE GENERALE PER L’ ARCHITECTURA E L’ ARTE CONTEMPORANEE,  MINISTERO PER I BENI E LE CULTURALI

## Εξωτερικοί σύνδεσμοι
* 

Κατηγορία:Ιταλοί αρχιτέκτονες
Let There Be Blood

Το **Let There Be Blood** είναι επανηχογράφηση του στούντιο άλμπουμ "*[[Bonded by Blood]]*" του αμερικάνικου thrash metal συγκροτήματος Exodus, το οποίο είχε αρχικά κυκλοφορήσει το 1985 και επανεκδόθηκε τον Οκτώβριο του 2008 μέσω της δισκογραφικής εταιρείας "Zaentz Records".

Εκτός των εννέα αρχικών κομματιών, περιλαμβάνει και την ηχογράφηση του "*Hell's Breath*" το οποίο προϋπήρχε μόνο σε ντέμο ηχογραφήσεις.

Η μίξη του δίσκου έγινε στα "BackStage Studios" του Ντέρμπισαϊρ της Αγγλίας.

Το "*Let There Be Blood*" πούλησε πάνω από 2.000 αντίτυπα στην πρώτη εβδομάδα κυκλοφορίας του στις Ηνωμένες Πολιτείες, αλλά οι κριτικές ήταν μέτριες, με μουσικοκριτικούς να αναρωτιούνται ποιος ήταν ο λόγος μιας τέτοιας κυκλοφορίας. Ο κιθαρίστας και ηγετικό μέλος του συγκροτήματος, Γκάρι Χολτ δήλωσε ότι θέλησαν να δώσουν μία μοντέρνα προσέγγιση στο κλασικό τους ντεμπούτο και όχι να το αντικαταστήσουν.

## Τραγούδια
1. **Bonded by Blood** *(Holt, Baloff)* - 3:35
2. **Exodus** *(Holt, Baloff)* - 4:17
3. **And Then There Where None** *(Holt, Hunting)* - 5:14
4. **A Lesson in Violence** *(Holt, Hunolt)* - 3:47
5. **Metal Command** *(Holt, Baloff, Whitaker)* - 4:12
6. **Piranha** *(Holt, Baloff)* - 3:54
7. **No Love** *(Holt, Baloff)* - 5:48
8. **Deliver Us to Evil** *(Holt, Hunolt, Whitaker)* - 7:43
9. **Strike of the Beast** *(Holt, Baloff)* - 4:18
10. **Hell's Breath** *(Holt, Hammett)* - 2:49

## Τα μέλη του συγκροτήματος
Το "*Let There Be Blood*" ηχογραφήθηκε από τους εξής μουσικούς:
* Ρομπ Ντιουκς - φωνητικά
* Γκάρι Χολτ - κιθάρα
* Λι Άλτους - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

## Παραπομπές


## Πηγές
* Let There Be Blood - Exodus | Songs, Reviews, Credits | AllMusic
* Exodus - Let There Be Blood - Encyclopaedia Metallum
* Exodus - Let There Be Blood - Metal Storm

Κατηγορία:Δισκογραφία των Exodus
Κατηγορία:Άλμπουμ του 2008
Χιουμασάχ Σουλτάνα

Η **Χιουμασάχ Χανίμ Σουλτάν** (τουρκικά: **Ηümaşah Hanım Sultan**) (1540 - 1593) (οθωμανικά τουρκικά: **هوما شاه سلطانة**) γεννήθηκε το 1540 και ήταν το μοναδικό παιδί του Ηγεμόνα Μεχμέτ και της Εσμαχάν Μπαχαρνάζ Σουλτάν, που ήταν κόρη της Σαχ Σουλτάν. Ήταν εγγονή του Σουλτάνου Σουλεϊμάν του Μεγαλοπρεπή και της Χουρέμ Σουλτάν. Ο Ηγεμόνας Μεχμέτ πέθανε από ευλογιά όταν η Χιουμασάχ ήταν 3 ετών. Μετά τον θάνατο του Ηγεμόνα Μεχμέτ η Χιουμασάχ Σουλτάν τέθηκε υπό την προστασία της γιαγιάς της, Χουρέμ Σουλτάν.

## Γάμοι
Η Χιουμασάχ Σουλτάν παντρεύτηκε το 1556 τον Νταμάτ Μεχμέτ Φερχάτ Πασά (1526-1575). Μετά τον θάνατο του συζύγου της παντρεύτηκε τον Νταμάτ Γαζή Μεχμέτ Πασά. Ο τρίτος γάμος ήταν με τον Λαλά Μουσταφά Πασά. Από αυτόν τον γάμο απόκτησε έναν γιό, τον Σουλτανζάντε Αμπντουλμπακί Μπέη.

## Σύζυγοι
* Νταμάτ Μεχμέτ Φερχάτ Πασά
* Νταμάτ Γαζή Μεχμέτ Πασά
* Λαλά Μουσταφά Πασά

## Θάνατος
Η Χιουμασάχ Σουλτάν πέθανε το 1593 σε ηλικία 53 ετών. Η αιτία θανάτου δεν είναι γνωστή. Τάφηκε στο Σεχζάντε Τζαμί, όπου έχουν ταφεί ο πατέρας της Ηγεμόνας Μεχμέτ και ο θείος της Ηγεμόνας Τζιχανγκίρ.

## Βιβλιογραφία
* Halil Bey sadrazam olsaydı karısını dövdü diye bir araba sopa yemişti .

Κατηγορία:Οθωμανοί
Ύαντες

Οι **Ύαντες** ήταν πρωτοελληνικός λαός και οι αρχαιότεροι κάτοικοι της αρχαίας Βοιωτίας που εκδιώχθηκαν από τον Κάδμο και μετακινήθηκαν άλλοι προς την Φωκίδα όπου έκτισαν την Υάμπολιν και άλλοι στην Αιτωλία η οποία στην αρχαιότητα ονομάζονταν Υαντίς.

## Παραπομπές


## Πηγές
*Στράβων, Γεωγραφικά Α

Κατηγορία:Αρχαία ελληνικά φύλα
Ράσελ Ουέστμπρουκ

Ο **Ράσελ Ουέστμπρουκ** (αγγλικά: *Russell Westbrook III*, γεννήθηκε 12 Νοεμβρίου 1988) είναι Αμερικανός καλαθοσφαιριστής που αγωνίζεται στους Ντένβερ Νάγκετς στο πρωτάθλημα του ΝΒΑ στη θέση του πόιντ γκαρντ. Έκανε το επαγγελματικό του ντεμπούτο το 2008.

## Σταδιοδρομία

Επιλέχθηκε στα ντραφτ του 2008 από τους Οκλαχόμα Σίτι Θάντερ και έχει συμμετάσχει σε 9 All Star Games. Αγωνίζεται ως πόιντ γκαρντ. Το 2015 ήταν πολυτιμότερος παίκτης στο 
All Star Game. Την ίδια χρονιά ήταν πρώτος σκόρερ του πρωταθλήματος με μέσο όρο πόντων 28,1 ανά παιχνίδι. Το 2016 κατάφερε να φτάσει τον εντυπωσιακό αριθμό (19) στα τριπλ-νταμπλ (τρία στοιχεία  πάνω από 10 στους πόντους, ασίστ, ριμπάουντ, κλεψίματα, κοψίματα) στην κανονική περίοδο του NBA. Τα πολλαπλά τριπλ νταμπλ αποτελούν χαρακτηριστικό στοιχείο της καριέρας του, με την ικανότητα στα ριμπάουντ να προκαλεί ιδιαίτερη εντύπωση για ένα παίκτη της θέσης του. 

Το 2017 ήταν για δεύτερη φορά πρώτος σκόρερ της κανονικής περιόδου με μέσο όρο 31,6 πόντους, ενώ κέρδισε και το Βραβείο του πολυτιμότερου παίκτη. Εκείνη τη χρονιά σημείωσε και το ρεκόρ καριέρας με 58 πόντους, στις 7 Μαρτίου 2017 με αντίπαλο τους Πόρτλαντ Τρέιλ Μπλέιζερς. Στις 2 Απριλίου 2019 στη νίκη των Οκλαχόμα Σίτι Θάντερ με 119-103 επί των Λος Άντζελες Λέικερς, σημείωσε τριπλ νταμπλ νταμπλ 20 πόντων, 20 ριμπάουντ και 21 ασίστ, μόλις ο δεύτερος παίκτης στην ιστορία του ΝΒΑ που πέτυχε το κατόρθωμα των 20-20-20. Τα τριπλ νταμπλ της καριέρας του (200)  είναι τα περισσότερα στην ιστορία του ΝΒΑ. Είναι ο γκαρντ με τα περισσότερα ριμπάουντ σε αγώνα του NBA, δύο φορές από 20. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωσης 75 χρόνων ιστορίας του.

## Τίτλοι και διακρίσεις

* Εθνική ΗΠΑ Χρυσός Ολυμπιονίκης : 2012 
* Εθνική ΗΠΑ Πρωταθλητής Κόσμου : 2010
* ΝΒΑ πολυτιμότερος παίκτης (2017)
* 9 × NBA All-Star (2011 – 2013, 2015 – 2020)
* 2 × NBA All-Star Game πολυτιμότερος παίκτης (2015, 2016)
* 2 × Πρώτη ομάδα All-NBA (2016, 2017)
* 5 × Δεύτερη ομάδα All-NBA (2011 – 2013, 2015, 2018)
* 2 × Τρίτη ομάδα All-NBA (2019, 2020)
* NBA Καλύτερη ομάδα των ρούκι (2009)
* 2 × Πρώτος σκόρερ NBA (2015, 2017)
* 3 × ΝBA πρώτος σε ασίστ (2018, 2019, 2021)
* Επετειακή ομάδα 75 χρόνων NBA

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας  

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές του NBA
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές All-Star Game (NBA)
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές Παγκοσμίου Πρωταθλήματος 2010
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Ολυμπιονίκες της καλαθοσφαίρισης
Κατηγορία:Αμερικανοί Ολυμπιονίκες
Αϊσέ Χιουμασάχ Σουλτάνα

Η **Αϊσέ Χιουμασάχ Χανίμ Σουλτάν **(Τούρκικα**:Ayşe Hümaşah Hanım Sultan**) (1541 - 1594) γεννήθηκε το 1541 στην Κωνσταντινούπολη.Ήταν κόρη της Μιχριμάχ Σουλτάν και του Ρουστέμ Πασά και εγγονή του Σουλτάνου Σουλεϊμάν του Μεγαλοπρεπή και της ΧουρέμΣουλτάν.

## Γάμοι
Η Αϊσέ Χιουμασάχ Σουλτάν παντρεύτηκε τον Σεμίζ Αχμέτ Πασά.Από αυτόν τον γάμο γεννήθηκαν τέσσερα αγόρια: ο Αμπντουραχμάν Μπέη,ο Μεχμέτ Μπέη,ο Μουσταφά Πασά και ο Οσμάν Μπέη.Μετά τον θάνατο του Αχμέτ Πασά παντρεύτηκε τον Νισαντσί Φεριντούν Μπέη.Σύμφωνα με μία φήμη ή Αϊσέ Χιουμασάχ Σουλτάν ήταν παντρευμένη με τον Αζίζ Μαχμούτ Χιουνταγί Εφέντι.Πιστεύεται ότι ο γάμος έγινε το 1590.

## Παιδιά
* Αμπντουραχμάν Μπέης (Abdurrahman Bey)
* Μεχμέτ Μπέης (Mehmet Bey)
* Σεχίντ Μουσταφά Πασάς (Şehid Mustafa Paşa)
* Οσμάν Μπέης (Osman Bey) : Απεβίωσε το 1590

## Σύζυγοι
* Σεμίζ Αχμέτ Πασάς (Semiz Ahmet Paşa) (πέθανε) 
* Νισαντσί Φεριντούν Μπέης (Nişancı Feridun Bey) (πέθανε) 
* Αζίζ Μαχμούτ Χιουνταγί Εφέντι (Aziz Mahmud Hüdayi Efendi)

## Θάνατος
Πέθανε το 1594 στην Κωνσταντινούπολη.Πιστεύεται ότι τάφηκε στο Μιχριμάχ Σουλτάν Τζαμί.

Κατηγορία:Οθωμανοί
Κάιρι Ίρβινγκ

Ο **Κάιρι Ίρβινγκ** (αγγλικά: *Kyrie Irving*, γεννήθηκε 23 Μαρτίου 1992) είναι Αμερικάνος διεθνής καλαθοσφαιριστής, ο οποίος αγωνίζεται ως πλέι μέικερ για τους Ντάλας Μάβερικς στο NBA. Αποτελεί έναν από τους καλύτερους γκαρντ της διοργάνωσης, έχοντας στεφθεί μία φορά πρωταθλητής ΝΒΑ με την ομάδα των Κλίβελαντ Καβαλίερς (2016), ενώ έχει συμμετάσχει 8 φορές σε All-Star Game κερδίζοντας παράλληλα το βραβείο του MVP του All Star το 2014 και επιλέχθηκε 3 φορές στις καλύτερες πεντάδες του ΝΒΑ.

Με την εθνική ομάδα των ΗΠΑ έχει κατακτήσει το χρυσό μετάλλιο στους Ολυμπιακούς Αγώνες του Ρίο το 2016 και το το χρυσό μετάλλιο στο Παγκόσμιο Κύπελλο του 2014, όντας παράλληλα ο MVP του τουρνουά.

## Κολεγιακή σταδιοδρομία
Ο Ίρβινγκ έπαιξε σε κολεγιακό επίπεδο στους Duke Blue Devils την σεζόν 2010-2011 με προπονητή τότε τον Mike Krzyzewski. Στα πρώτα 8 παιχνίδια της σεζόν είχε 17.4 πόντους, 53% ευστοχία στα σουτ, 5.1 ασίστ, 3.7 ριμπάουντ και 1.5 κλέψιμο ανά αγώνα. Ο τελευταίος του αγώνας πριν ενταχθεί στο δυναμικό των Καβαλίερς το 2011 ήταν στο κολεγιακό πρωτάθλημα NCAA όπου η ομάδα του ηττήθηκε από την ομάδα της Αριζόνα, παρόλο που ο Ίρβινγκ σκόραρε 28 πόντους.

## Επαγγελματική σταδιοδρομία
Επιλέχθηκε στο νούμερο 1 του ΝΒΑ Ντραφτ του 2011 από τους Κλίβελαντ Καβαλίερς. Το 2017 υπέγραψε με τους Μπόστον Σέλτικς, όπου και παρέμεινε εκεί μέχρι το 2019. Το καλοκαίρι του 2019 εντάχθηκε στους Μπρούκλιν Νετς.

Έχει αγωνιστεί μέχρι στιγμής 3 φορές στους Τελικούς του NBA.

## Παραπομπές


Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Κατηγορία:Αμερικανοί Ολυμπιονίκες
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Γιάννης Ποττάκης

Ο **Ιωάννης Ποττάκης** του Ανδρέα (1939 - 25 Αυγούστου 2015) ήταν Έλληνας πολιτικός που διετέλεσε βουλευτής Κορινθίας του ΠΑΣΟΚ και υπουργός σε κυβερνήσεις του Ανδρέα Παπανδρέου, ενώ από το 2012 έως το θάνατό του ήταν πρόεδρος της Ελληνικής Φιλοσοφικής Εταιρείας.

## Βιογραφία
Γεννήθηκε το 1939 στον Ασπρόκαμπο Κορινθίας. Οπαδός του Ανδρέα Παπανδρέου από πολύ νεαρή ηλικία, δραστηριοποιήθηκε πολιτικά μέσα από τις γραμμές της Ένωσης Κέντρου και της Ελληνικής Δημοκρατικής Νεολαίας (ΕΔΗΝ) και υπήρξε μέλος της Νομαρχιακής Επιτροπής Κορινθίας της Ένωσης Κέντρου. Σπούδασε νομικά στο Πανεπιστήμιο Αθηνών και συνέχισε τις σπουδές του αρχικά στη Μεγάλη Βρετανία και έπειτα στην τότε Δυτική Γερμανία, όπου αναγορεύθηκε διδάκτορας πολιτικών επιστημών και φιλοσοφίας του Πανεπιστημίου του Μονάχου. Την περίοδο της χούντας των συνταγματαρχών συμμετείχε στον αντιδικτατορικό αγώνα και ως δικηγόρος υπερασπίσθηκε αντιστασιακούς στο Διαρκές Στρατοδικείο Αθηνών.

Μεταπολιτευτικά, πήρε μέρος στην ιδρυτική συνεδρίαση του ΠΑΣOΚ της 3ης Σεπτέμβρη 1974, και για πολλά χρόνια ήταν μέλος της Κεντρικής Επιτροπής του Κινήματος. Το 1977 εκλέχθηκε βουλευτής Κορινθίας με το ΠΑΣΟΚ και εκλεγόταν συνεχώς μέχρι το 1996. Ήταν άνθρωπος εμπιστοσύνης του στενού περιβάλλοντος του Ανδρέα Παπανδρέου και κυρίως του Αντώνη Λιβάνη. Στις κυβερνήσεις του Ανδρέα Παπανδρέου διετέλεσε:

*Οκτώβριος 1981 - Ιούλιος 1982: υφυπουργός Συντονισμού 
*Ιούλιος 1982 - Σεπτέμβριος 1983: αναπληρωτής υπουργός Εθνικής Oικονομίας 
*Σεπτέμβριος 1983 - Μάρτιος 1984: υπουργός Οικονομικών
*Ιούνιος 1985 - Ιούλιος 1989: υπουργός Γεωργίας 
*Δεκέμβριος 1994 - Σεπτέμβριος 1995: υπουργός Προεδρίας της Κυβερνήσεως 
*Σεπτέμβριος 1995 - Ιανουάριος 1996: υπουργός Δικαιοσύνης

Επίσης συμμετείχε στην οικουμενική κυβέρνηση Ζολώτα ως υφυπουργός Εξωτερικών (Νοέμβριος 1989 - Φεβρουάριος 1990).

Ως υπουργός Δικαιοσύνης, είχε να αντιμετωπίσει την εξέγερση των κρατουμένων στις φυλακές Κορυδαλλού (Νοέμβριος 1995).

Ασχολήθηκε με τη συγγραφή έργων φιλοσοφίας και πολιτικής θεωρίας, και δημοσίευσε πολλά άρθρα και μελέτες, καθώς και το βιβλίο «*Από τον Αριστοτέλη στον Μαρξ και από τον Μαρξ στον Φρόυντ*» (1989).

Τον Σεπτέμβριο του 2012 ανέλαβε καθήκοντα προέδρου της Ελληνικής Φιλοσοφικής Εταιρείας.

Πέθανε από καρδιακό επεισόδιο στις 25 Αυγούστου 2015, σε ηλικία 76 ετών, ενώ παραθέριζε στην Κορινθία.

## Παραπομπές

## Πηγές
* 

Κατηγορία:Έλληνες υφυπουργοί Συντονισμού
Κατηγορία:Έλληνες αναπληρωτές υπουργοί Εθνικής Οικονομίας
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Προεδρίας
Κατηγορία:Έλληνες υπουργοί Δικαιοσύνης
Κατηγορία:Βουλευτές Κορινθίας
Κατηγορία:Βουλευτές εκλεγμένοι με το ΠΑΣΟΚ
Σουλτανζαδέ

**Σουλτανζαδέ** ήταν ένας τίτλος που λάμβαναν οι γιοί των Οθωμανών Πριγκιπισσών (Σουλτάνων). Σύμφωνα με το πρωτόκολλο της Οθωμανικής αυτοκρατορίας οι γιοί των Πριγκιπισσών δεν έχουν την ιδιότητα του Πρίγκιπα (Σεχζαδέ) και ως εκ τούτου δεν είναι διεκδικητές του Οθωμανικού θρόνου. Το επίθετο Σουλτανζαδέ σημαίνει κυριολεκτικά "γιος της Σουλτάνας".

Όπως ο Σουλτανζαδέ Σεμίζ Μεχμέτ Πασά, αναλάμβαναν διάφορα καθήκοντα, όπως του Πασά.

## Βιβλιογραφία
* Öztuna, Yılmaz, "Devletler ve Hanedanlar" Cilt:2, Kültür Bakanlığı Yayınları, Ankara (1996), s.925

Κατηγορία:Κυβέρνηση της Οθωμανικής Αυτοκρατορίας
Δε Μπότομ

To **Δε Μπότομ** (, ) είναι πρωτεύουσα και πιο μεγάλη πόλη της νήσου Σάμπα στην Καραϊβική θάλασσα. Επίσης είναι η πρώτη στάση από το λιμάνι της Σάμπα, το Fort Bay προς το υπόλοιπο νησί. Έχει περίπου 500 κατοίκους και στο Δε Μπότομ βρίσκονται και τα γραφεία της κυβέρνησης, ένα νοσοκομείο, ένα γηροκομείο, ένα γήπεδο, τρεις εκκλησίες, μια βιβλιοθήκη, διάφορα καταστήματα και η Ιατρική Σχολή του Πανεπιστημίου της Σάμπα.

Κατηγορία:Σάμπα
Βάσα Κοιλανίου

Η **Βάσα** είναι κοινότητα της επαρχίας Λεμεσού στην Κύπρο. Είναι γνωστή με την ονομασία Βάσα Κοιλανίου (από την ονομασία του γειτονικού χωριού Κοιλάνι) για να ξεχωρίζει από το ομώνυμο χωριό της επαρχίας Λεμεσού, Βάσα Κελλακίου.

## Τοποθεσία
Η Βάσα απέχει 35 χιλιόμετρα από την πόλη της Λεμεσού. Είναι κτισμένη σε υψόμετρο 760 μέτρων πάνω από την επιφάνεια της θάλασσας. Στα δυτικά συνορεύει με το Άρσος, στα βορειοανατολικά με το Όμοδος, στα νοτιοανατολικά με την Ποταμιού και την Κισούσα και στα νότια με τη Μαλιά.

## Φυσικό περιβάλλον
Το μεγαλύτερο μέρος της έκτασης του χωριού είναι καλλιεργήσιμη γη με αμπέλια. Η Βάσα αποτελεί ένα από τα κρασοχώρια της επαρχίας Λεμεσού. Σημαντική είναι και η παραγωγή σταφίδας στο χωριό.

## Ονομασία
Η ονομασία του χωριού προέρχεται από την αρχαία ελληνική λέξη *Βάσσα* ή *Βήσσα* που σημαίνει δασώδης κοιλάδα. Στην Αρκαδία της Πελλοπονήσου υπήρχε αρχαίος οικισμός με την ονομασία *Βάσσαι*, όπου βρισκόταν ο ναός του Επικούριου Απόλλωνα. Είναι πιθανόν η ονομασία της Βάσας να σχετίζεται με την εποίκιση της Κύπρου από τους Αρκάδες. Η άποψη αυτή ενισχύεται από την ύπαρξη ιερού του Απόλλωνα στο χωριό.

## Ιστορία
Την μεσαιωνική εποχή η Βάσα ήταν φέρουδο των σταυροφόρων βαρόνων Ιβελίων της Γιάφφας. Στο χωριό ανακαλύφθηκαν συλλογές από ενετικά ξίφη.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε πολλές αυξομειώσεις. Έφτασε στο αποκορύφωμά του το 1946. Ακολούθως, το χωριό πλήγηκε από την αστυφυλία. Στην τελευταία απογραφή ο πληθυσμός του χωριού παρουσίασε άνοδο. Ο πίνακας που ακολουθεί παρουσιάζει τον πληθυσμό της Βάσας όπως καταγράφηκε στις απογραφές πληθυσμού που έγιναν στην Κύπρο.




## Ιεροί ναοί
Στο χωριό υπάρχουν 6 ιεροί ναοί:

* Εκκλησία Παναγίας του Ευαγγελισμού
* Εξωκλήσι Τιμίου Προδρόμου
* Εξωκλήσι Αγίου Γεωργίου
* Εξωκλήσι Οσίου Βαρνάβα
* Εξωκλήσι Αποστόλου Τίμωνα

## Μουσεία
Στο χωριό υπάρχουν 4 μουσεία: 

* το Εκκλησιαστικό μουσείο
* το Μουσείο λαϊκής παράδοσης
* το Μουσείο ζιβανίας
* το Μουσείο ΠΟΕΔ - ιστορία της Δημοτικής Εκπαίδευσης στην Κύπρο

## Παραπομπές


## Πηγές

*
*

## Βιβλιογραφία
* 

## Εξωτερικοί συνδέσμοι
* 

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Ξανθίνη

Η **ξανθίνη** είναι μια ετεροκυκλική χημική ένωση με χημικό τύπο C5H4N4O2. Σχηματίζεται ως ενδιάμεσο προϊόν του μεταβολισμού των πουρινών, και στον οργανισμό μετασχηματίζεται σε ουρικό οξύ. Παράγωγα της ξανθίνης είναι τα αλκαλοειδή καφεΐνη, θεοφυλλίνη και θεοβρωμίνη, τα οποία βρίσκονται στον καφέ, το τσάι και το κακάο.

## Βιοχημικές ιδιότητες

Η ξανθίνη σχηματίζεται στον ανθρώπινο οργανισμό ως μεταβολικό παράγωγο της αδενίνης, της γουανίνης, της υποξανθίνης και της ξανθοσίνης. Το ένζυμο ξανθινοξειδάση (οξειδάση της ξανθίνης) μετατρέπει την ξανθίνη σε ουρικό οξύ, το οποίο αποβάλλεται από τον οργανισμό μέσω των νεφρών στα ούρα.

Σε άτομα που πάσχουν από την σπάνια γενετική διαταραχή ξανθινουρία, δεν υπάρχει επαρκής ποσότητα του ενζύμου ξανθινοξειδάση, με συνέπεια να δυσχεραίνεται ο μεταβολισμός της ξανθίνης σε ουρικό οξύ. Αυτό έχει ως αποτέλεσμα τη συσσώρευση της ξανθίνης στο αίμα και τα αυξημένα επίπεδά της στα ούρα, γεγονός που μπορεί να οδηγήσει στο σχηματισμό λίθων ξανθίνης στους νεφρούς.

## Παράγωγα της ξανθίνης
Γνωστές ενώσεις που περιέχουν μεθύλια ως υποκαταστάτες σε κάποια από τα άτομα αζώτου του πουρινικού δακτυλίου της ξανθίνης είναι η καφεΐνη (1,3,7-τριμεθυλοξανθίνη), η θεοφυλλίνη (1,3-διμεθυλοξανθίνη) και η θεοβρωμίνη (3,7-διμεθυλοξανθίνη):

Τα μεθυλιωμένα αυτά παράγωγα της ξανθίνης έχουν παρόμοια φυσιολογική δράση ως διεγερτικές, καρδιοτονωτικές και αγγειοσυσταλτικές ουσίες.

## Δείτε επίσης
* Πουρίνες
* Ουρικό οξύ
* Ξανθινουρία

## Πηγές
* R. F. Murray, H. W. Harper, D. K. Granner, P. A. Mayes, V. W. Rodwell, *Harper's Illustrated Biochemistry*, McGraw-Hill, 2006.
* L. Stryer, *Βιοχημεία*, Πανεπιστημιακές Εκδόσεις Κρήτης, 1997.

Κατηγορία:Πουρίνες
Ξανθινουρία

Η **ξανθινουρία** είναι μια γενετική διαταραχή που απορρυθμίζει τον μεταβολισμό των πουρινών.
Σε άτομα που πάσχουν από ξανθινουρία παρουσιάζεται έλλειψη, ανεπάρκεια ή δυσλειτουργία του ενζύμου ξανθινοξειδάση (οξειδάση της ξανθίνης) που μετατρέπει τα παράγωγα των πουρινών ξανθίνη και υποξανθίνη σε ουρικό οξύ. Αυτό έχει ως αποτέλεσμα τη συσσώρευση ξανθίνης στο αίμα και στα ούρα, την εναπόθεση κρυστάλλων ξανθίνης στους μύες και τον σχηματισμό λίθων ξανθίνης στους νεφρούς ή στην ουροδόχο κύστη.

Δεν υφίσταται συγκεκριμένη θεραπεία πέρα από την αυξημένη κατανάλωση υγρών για να αποφεύγεται ο σχηματισμός αδιάλυτων κρυστάλλων ξανθίνης στα ούρα, καθώς και την μειωμένη κατανάλωση τροφών με υψηλή περιεκτικότητα σε πουρίνες (π.χ. κρέας, ψάρια, οστρακοειδή) και σε παράγωγα της ξανθίνης (π.χ. καφές, τσάι, μπύρα, σοκολάτα).

## Δείτε επίσης
* Ξανθίνη
* Ουρική αρθρίτιδα

## Παραπομπές


Κατηγορία:Γενετικές διαταραχές
Κατηγορία:Μεταβολισμός
Σιμό

**Σιμό** (**Chimo**) είναι το ψευδώνυμο ενός Γάλλου συγγραφέα του οποίου η ταυτότητα, παρά τις εικασίες που έχουν διατυπωθεί κατά καιρούς, παραμένει άγνωστη από τη δεκαετία του 1990 οπότε και δημοσιεύτηκε το πρώτο βιβλίο του.

Με αυτό το όνομα κυκλοφόρησε το 1994 το μυθιστόρημα *Lila dit ça* (στα ελληνικά με τον τίτλο *Τι λέει η Λιλά*) με θέμα έναν νεαρό αραβικής καταγωγής Γάλλο που ζει στα προάστια του Παρισιού και τη σχέση του με μια σεξουαλικά απελευθερωμένη έφηβη Γαλλίδα, τη Λιλά.  Το μυθιστόρημα με τη μορφη σημειώσεων ημερολογίου προσέλκυσε την προσοχή για την γλώσσα του, καθώς περιέχει ασυνταξίες, ανορθογραφίες και πολλές εκφράσεις του προφορικού λόγου. Ωστόσο κάποιοι κριτικοί βρήκαν το ύφος κατασκευασμένο αφήνοντας να εννοηθεί ότι πίσω από το ψευδώνυμο κρύβεται ένας δόκιμος συγγραφέας.

Το βιβλίο μεταφέρθηκε στον κινηματογράφο το 2004 από τον Ζιάντ Ντουερί με τον Μοχαμέντ Χουάς και τη Βαϊνά Τζιοκάντε στους πρωταγωνιστικούς ρόλους και πήρε μάλλον θετικές κριτικές.

Το 2000 κυκλοφόρησε και δεύτερο βιβλίο από τον Σιμό, με τον τίτλο *J'ai peur* (*Φοβάμαι*), σε κάπως πιο επιμελημένο ύφος.

Για την ταυτότητα του Σιμό έχουν διατυπωθεί εικασίες που καμία δεν έχει επιβεβαιωθεί. Εκτός από το ενδεχόμενο να έχει όντως γραφτεί από έναν νεαρό κάτοικο των προαστείων, έχει προταθεί το όνομα του συγγραφέα Βενσάν Ραβαλέκ (Vincent Ravalec) ή του εκδότη Ολιβιέ Ορμπάν (Olivier Orban), αλλά καμία πρόταση δεν έχει αποδειχτεί. Από όσα αναφέρει στα βιβλία, ήταν γύρω στα 20 και ζούσε στο Παρίσι.

Τα βιβλία του Σιμό έχουν μεταφραστεί σε πολλές γλώσσες, μεταξύ τους και τα ελληνικά.

## Παραπομπές


## Εξωτερικοί σύνδεσμοι
* Πληροφορίες για την ταινία στο Internet Movie Database

Κατηγορία:Γάλλοι συγγραφείς
Ευρωμπάσκετ Νέων Κ-20 2014

Το **Ευρωμπάσκετ Νέων Κ-20 2014** θα είναι η 17η διοργάνωση της FIBA για παίκτες κάτω των 20 ετών. Η διοργάνωση θα διεξαχθεί στην Κρήτη. Θα διεξαχθεί το διάστημα 8-20 Ιουλίου 2014. Πέρυσι πρωταθλήτρια αναδείχθηκε η ομάδα της Ιταλίας. Δεύτερη βγήκε η Λετονία, τρίτη η Ισπανία, τέταρτη η Ρωσία και πέμπτη η Ελλάδα.

## Ομάδες

*
*
*
*
*
*
*
*
*
*

*
*
*
*
*
*
*
*
*
*
|}

## Πρώτος Γύρος

### Όμιλος Α

### Όμιλος Β

Κατηγορία:Καλαθοσφαίριση το 2014
Νεων
Ευρωμπασκετ νεων
Ξανθινοξειδάση

thumb|right|250px|alt=Οξειδάση της ξανθίνης|Κρυσταλλογραφική δομή του μονομερούς της βόειας ξανθινοξειδάσης.

Η **ξανθινοξειδάση** ή **οξειδάση της ξανθίνης** είναι ένα ένζυμο που παίζει κεντρικό ρόλο στον μεταβολισμό των πουρινών καταλύοντας την οξείδωση της υποξανθίνης και της ξανθίνης σε ουρικό οξύ στους νεφρούς και στο ήπαρ.

: υποξανθίνη + O2 +  H2Ο → ξανθίνη + O2− + 2 H+
: ξανθίνη + O2 +  H2Ο → ουρικό οξύ + O2− + 2 H+

Το ενεργό κέντρο του ενζύμου περιέχει ένα άτομο μολυβδαινίου ενωμένο με μια μονάδα μολυβδοπτερίνης. Το μολυβδαίνιο ενώνεται επίσης με ένα άτομο οξυγόνου, με άτομα θείου παρακείμενων αμινοξέων και με ένα υδροξύλιο. Κατά την αντίδραση του ενζύμου με την ξανθίνη, το άτομο οξυγόνου μεταφέρεται στην ξανθίνη για να σχηματιστεί ουρικό οξύ.  Το ενεργό κέντρο ξαναδημιουργείται με προσθήκη ενός μορίου νερού. Κάθε πρωτεϊνική υπομονάδα περιέχει επίσης δύο διμερή σιδήρου-θείου (2Fe-2S) που συμμετέχουν σε μεταφορά ηλεκτρονίων, και ένα μόριο φλαβινο-αδενινο-δινουκλεοτιδίου (FAD). Σε ευκαρυωτικούς οργανισμούς το ένζυμο εμφανίζεται ως διμερές, ενώ σε προκαρυωτικούς οργανισμούς ως τετραμερές ή εξαμερές.

Δυσλειτουργία του ενζύμου, όπως για παράδειγμα στην ξανθινουρία, παρεμποδίζει την οξείδωση της ξανθίνης σε ουρικό οξύ. Από την άλλη, αυξημένα επίπεδα ουρικού οξέος σχετίζονται με την ουρική αρθρίτιδα, η οποία μπορεί επομένως να αντιμετωπιστεί με έναν αναστολέα της ξανθινοξειδάσης, όπως για παράδειγμα η αλλοπουρινόλη. Η αλλοπουρινόλη ενώνεται ισχυρά με την ανηγμένη μορφή της οξειδάσης της ξανθίνης και έτσι την απενεργοποιεί. Με τον τρόπο αυτόν μειώνεται η παραγωγή του χαμηλής διαλυτότητας ουρικού οξέος και αυξάνονται τα επίπεδα των περισσότερο διαλυτών ενώσεων ξανθίνης και υποξανθίνης.

## Δείτε επίσης
* Ξανθίνη
* Ουρική αρθρίτιδα
* Ξανθινουρία

## Παραπομπές


Κατηγορία:Ένζυμα
Υποξανθίνη

Η **υποξανθίνη** είναι μια ετεροκυκλική χημική ένωση που σχηματίζεται ως ενδιάμεσο προϊόν του μεταβολισμού των πουρινών. Με επίδραση του ενζύμου ξανθινοξειδάση μετατρέπεται σε ξανθίνη, η οποία με το ίδιο ένζυμο οξειδώνεται τελικά προς ουρικό οξύ. Πολύ σπάνια εμφανίζεται ως συστατικό των νουκλεϊκών οξέων. Απαντάται σε ελεύθερη μορφή στα ούρα.

## Ιδιότητες
Η υποξανθίνη εμφανίζεται με διάφορες ταυτομερείς μορφές που βρίσκονται σε ισορροπία:

:300px
:Ταυτομέρεια ιμίνης–εναμίνης της υποξανθίνης.

:300px
:Ταυτομέρεια λακτάμης–λακτίμης της υποξανθίνης.

Από την υποξανθίνη παράγεται η ινοσίνη.

## Βιολογικός ρόλος
Η υποξανθίνη συνιστά παράγοντα ανάπτυξης μικροοργανισμών και λειτουργεί επίσης ως χρωστική ουσία για κάποια ψάρια.

Κατηγορία:Πουρίνες
Αιθαλομίχλη

μικρογραφία|Αιθαλομίχλη σε πόλη της Κίνας. Οι συγκρινόμενες φωτογραφίες έχουν διαφορά 10 ημερών.
Η **αιθαλομίχλη** είναι μια μορφή ατμοσφαιρικής ρύπανσης η οποία προκαλείται από την καύση στερεών καυσίμων, κυρίως ξύλου και κάρβουνου. Αποτελείται από σωματίδια αιθάλης (κοινώς: καπνιάς), από τα οποία παίρνει και το όνομά της, καθώς και από το δηλητηριώδες αέριο διοξείδιο του θείου.

Η αιθαλομίχλη είναι διαφορετική μορφή ρύπανσης από ότι το φωτοχημικό νέφος, το οποίο έχει αιτίες την ρύπανση από τις μηχανές εσωτερικής καύσης των τροχοφόρων οχημάτων και τις βιομηχανικές εκπομπές. Αν και στην σύγχρονη εποχή η ατμοσφαιρική ρύπανση εντός μεγαλουπόλεων είναι κυρίως το φωτοχημικό νέφος, σε περιοχές όπου γίνεται ακόμα καύση κάρβουνου και άλλων στερεών καυσίμων, η κύρια μορφή ρύπανσης είναι η αιθαλομίχλη. Παράδειγμα η φθινωπορινή αιθαλομίχλη του 2013 στο Χαρμπίν της Κίνας, η οποία είχε ως αποτέλεσμα το κλείσιμο δρόμων, σχολείων και του τοπικού αεροδρομίου.

## Εξωτερικοί σύνδεσμοι
* 
* 

Κατηγορία:Ατμοσφαιρική ρύπανση
Αγέλη

Στην αρχαία Κρήτη και την αρχαία Σπάρτη, **αγέλη** ήταν η ονομασία ομάδων στις οποίες εντάσσονταν οι νέοι.   

Στην Κρήτη οι νέοι, εντάσσονταν σε αγέλες από την ηλικία των 18 ετών ως και την ώρα του γάμου τους, όπου ζούσαν όλοι μαζί. Είχαν κοινό συσσίτιο, ασκούνταν και γυμνάζονταν, και συντηρούνταν με έξοδα της πολιτείας. Ως μέλη της αγέλης, οι νέοι ονομάζονταν «αγελαίοι», ενώ ο αρχηγός της ομάδας ονομαζόταν «αγελάτης». Ο αγελάτης μπορούσε να ασκήσει ποινική εξουσία στα υπόλοιπα μέλη της αγέλης, ενώ οι αρχές της πόλης επιτηρούσαν τον αγελάτη.

Στη Σπάρτη τα αρσενικά παιδιά κατατάσσονταν σε αγέλες από τα 7 ως τα 30 τους χρόνια. Όσοι ανήκαν στην αγέλη της Σπάρτης, χωρίζονταν σε τρεις τάξεις: στα «παιδιά» (17-18 ετών), στους «μελλείρινες» (18-20 ετών) και στους «είρηνες» (20-30 ετών). Υπάρχουν αναφορές και για διαφορετική οργάνωση των ομάδων των νέων στη Σπάρτη, με χωρισμό σε «βούες», ανάλογο των σχολικών τάξεων, και σε «ίλες», στις οποίες γινόταν στρατιωτική εκπαίδευση. Η σχέση της αγέλης με τις δύο άλλες ομαδοποιήσεις δεν είναι εξακριβωμένη. Άλλοτε ταυτίζεται με τη βούα, άλλοτε με την ίλα, ενώ, σύμφωνα με μία άλλη άποψη, η βούα ήταν υποδιαίρεση της αγέλης.

## Βιβλιογραφία
*Εγκυκλοπαίδεια Μαλλιάρης Παιδεία 2005

## Παραπομπές


Κατηγορία:Αρχαίος βίος
Κατηγορία:Αρχαία Σπάρτη
Άγημα

Το **άγημα** είναι το στρατιωτικό τμήμα που συγκροτείται για έναν ορισμένο σκοπό (π.χ. αποβατικό άγημα, άγημα παρέλασης).
Η λέξη είναι δωρικής προέλευσης και στην αρχαία Σπάρτη σήμαινε γενικά τμήμα στρατού. Για τους αρχαίους Μακεδόνες σήμαινε επίλεκτη μονάδα σωματοφυλακής επίσημων προσώπων. Στη ναυτική ορολογία υποδηλώνει ομάδα από το πλήρωμα πολεμικού σκάφους που προορίζεται να εκτελέσει σε ορισμένο χρόνο μια ειδική αποστολή.

Πρόταση: Το άγηγμα του Σπαρτιατικού στρατού ήταν το τμήμα του 
## Βιβλιογραφία
* *Εγκυκλοπαίδεια Μαλλιάρης Παιδεία*, 2005
* Thesaurus Linguae Graecae

Κατηγορία:Αρχαιοελληνική στρατιωτική ορολογία
Ξηρά αχλύς

Η **ξηρά αχλύς** είναι ένα μετεωρολογικό φαινόμενο όπου σκόνη, καπνός ή άλλα ξηρά σωματίδια περιορίζουν την ορατότητα. Η ξηρά αχλύς παρατηρούμενη από μακριά φαίνεται σαν πέπλο περισσότερο σκοτεινού χρώματος που σκεπάζει την περιοχή στην οποία εκδηλώθηκε. Έχει δε ποικίλες αποχρώσεις από υποκυάνου μέχρι πορτοκαλόχρου ή και γκρίζου όπως συμβαίνει στην υγρά αχλύ.

## Αέρια ρύπανση

Όταν οι καιρικές συνθήκες δεν επιτρέπουν την διάλυση του καπνού και άλλων ρυπογόνων, αυτά συνεχίζουν να συγκεντρώνονται και σχηματίζουν ένα χαμηλά ιπτάμενο νέφος το οποίο εμποδίζει την ορατότητα και μπορεί να γίνει σοβαρή υγειονομική απειλή, συγκεκριμένα κατά του ανθρώπινου αναπνευστικού συστήματος. Η ατμοσφαιρική ρύπανση υπό την μορφή πυκνής, στάσιμης ξηράς αχλύς με αιτίες τις εκπομπές τροχοφόρων οχημάτων και βιομηχανιών ονομάζεται φωτοχημικό νέφος, ενώ αν έχει αιτίες την καύση στερεών καυσίμων όπως ξύλο και κάρβουνο, ονομάζεται αιθαλομίχλη.

## Δείτε επίσης
* Υγρά αχλύς

Κατηγορία:Μετεωρολογικά φαινόμενα
Γκουαντάναμο

Το **Γκουαντάναμο** (ισπανικά: *Guantánamo*, προφέρεται *Γουαντάναμο*) είναι πόλη και δήμος στη νοτιοανατολική Κούβα και έδρα της ομώνυμης επαρχίας. Σύμφωνα με την απογραφή του 2004, ο πληθυσμός της πόλης ανέρχονταν σε 244.603 κατοίκους. Η πόλη βρίσκεται 15 χιλιόμετρα βόρεια από τον ομώνυμο κόλπο, ο οποίος αποτελεί εξαιρετικό φυσικό λιμάνι. Από το 1898 ο κόλπος ελέγχεται από τις Ηνωμένες Πολιτείες, όταν στη μάχη του κόλπου τον κατέκτησαν από την Ισπανία. Από το 1903 οι Ηνωμένες Πολιτείες διαθέτουν ναυτική βάση, τη ναυτική βάση Γκουαντάναμο, σε έδαφος που της παραχώρησε σε μίσθωμα ο πρώτος πρόεδρος της Κούβας, Τομάς Εστράδα Πάλμα. Η βάση αυτή έγινε γνωστή όταν μετά τις τρομοκρατικές επιθέσεις της 11ης Σεπτεμβρίου 2001 δημιουργήθηκε σε αυτή φυλακή-στρατόπεδο συγκέντρωσης για τους υπόπτους τρομοκρατίας.

## Παραπομπές


Κατηγορία:Πόλεις της Κούβας
Υγρά αχλύς

thumb|Υγρά άχλυς
Η **υγρά αχλύς** (κοινώς: **καταχνιά**) στη μετεωρολογία είναι ένα αιώρημα μικροσκοπικών σταγονιδίων νερού ή υγροσκοπικών σωματιδίων, το οποίο περιορίζει την ορατότητα στην επιφάνεια της γης. Οι χαρακτηριστικές συνθήκες για την υγρά άχλη είναι: η ορατότητα να περιορίζεται μεταξύ 1-5 χλμ., η σχετική υγρασία να είναι μεγαλύτερη του 95% και η διαφορά ξηράς θερμοκρασίας και θερμοκρασίας σημείου δρόσου να μην υπερβαίνει τους 0.5 °C. 

## Δείτε επίσης

* Ξηρά αχλύς

## Παραπομπές


 

Κατηγορία:Μετεωρολογικά φαινόμενα
Κώτας (αποσαφήνιση)

Με το όνομα **Κώτας** ή **Κώττας** αναφέρονται 2 οπλαρχηγοί από τη Μακεδονία, με το όνομα **Κωνσταντίνος**:

*Κώτας (Ολύμπιος), οπλαρχηγός της Ελληνικής Επανάστασης του 1821, σκοτώθηκε το 1824 στα Ψαρά
*Κώτας Χρήστου, Μακεδονομάχος οπλαρχηγός, από τη Ρούλια (Κώτας) των Πρεσπών, της περιφερειακής ενότητας Φλώρινας

## Τοπωνύμια
*Κώτας Φλώρινας (πρώην Ρούλια ή Χρούλια), χωριό του δ. Πρεσπών, της περιφερειακής ενότητας Φλώρινας

Κατηγορία:Αποσαφηνίσεις ονομάτων
Καπετάν Γιοβάνης

Με το όνομα **καπετάν Γιοβάνης** αναφέρονται 2 Μακεδονομάχοι οπλαρχηγοί από τη Μακεδονία, με το όνομα **Ιωάννης**:

*Ιωάννης Ραδιναλής, Μακεδονομάχος οπλαρχηγός, από τη Ράδινα Τικφών, (σήμερα στη Βόρεια Μακεδονία)
*Ιωάννης Φιστόπουλος, Μακεδονομάχος οπλαρχηγός, από την Σλήμνιτσα (Μηλίτσα) Καστοριάς
Άλμα με σκι

[thumb|Ο [Νίκος Πολυχρονίδης εκτελεί ένα άλμα με σκι, το 2013]]
Το **Άλμα με σκι** είναι άθλημα με σκι στο οποίο οι αθλητές κατεβαίνουν ράμπα απογείωσης, εκτελούν το άλμα με σκοπό να προσγειωθουν όσο πιο μακριά γίνεται.

Εκτός από το μήκος του άλματος, οι κριτές δίνουν πόντους για το στυλ. Το σκι που χρησιμοποιούνται για άλμα με σκι είναι φαρδύ και μακρύ (260-275 εκατοστά). Το άλμα με σκι είναι κυρίως ένα χειμερινό άθλημα, που εκτελειται στο χιόνι, και αποτελεί μέρος των Χειμερινών Ολυμπιακών Αγώνων, αλλά μπορεί επίσης να πραγματοποιηθεί και το καλοκαίρι σε τεχνητές επιφάνειες.

Το άθλημα πρωτοαναφέρεται στη Νορβηγία το 18ο αιώνα, και από τα τέλη του 19ου αιώνα εξασκείται διεθνώς. Ήταν ήδη το πρόγραμμα των πρώτων Χειμερινών Ολυμπιακών αγώνων το 1924. Το άθλημα δεν εξασκείται στην Ελλάδα, διότι προϋποθέτει ειδικές εγκαταστάσεις που δεν είναι διαθέσιμες. Ο μέχρι σήμερα μοναδικός Έλληνας αθλητής στο άλμα με σκι είναι ο Νίκος Πολυχρονίδης, ο οποίος έχει το εθνικό ρεκόρ με 186 μέτρα. Το παγκόσμιο ρεκόρ κατέχει από το 2017 ο Στέφαν Κραφτ, με 253,5 μέτρα.

## Εξωτερικοί σύνδεσμοι
* Ελληνική Ομοσπονδία Χιονοδρομίας
Νίκος Πολυχρονίδης

Ο **Νίκος Πολυχρονίδης** (*Nicolas "Nico" Polychronidis*, 8 Νοεμβρίου 1989) είναι Έλληνας άλτης του σκι

Γεννήθηκε από Γερμανίδα και Έλληνα πατέρα και μεγάλωσε στη Γερμανία ως Έλληνας της διασποράς. Ξεκίνησε τη σταδιοδρομία του το 2004 για τη Γερμανία στους διαγωνισμούς *FIS* Τζούνιορ, προπονούσε τότε στο *SC Oberstdorf* και επισκέφθηκε το *Skiinternat Oberstdorf*, με αποτέλεσμα να επιτευχθεί μέσα σε ένα πολύ σύντομο χρονικό διάστημα, ακόμη και σε αγώνες της διεθνής ομοσπονδίας σκι *FIS* στα top 20 και ξεκίνησε τον Ιανουάριο του 2006 στο Κύπελλο *FIS*. Τον Φεβρουάριο του 2006 καταφερε να πάει στο *Continental Cup*. Μετά άρχισε και πάλι στο Κύπελλο *FIS* και σημείωσε στον πρώτο διαγωνισμό της σεζόν 2007/08 κατάταξη στην πρώτη δεκάδα. Αφού ήταν σε θέση να βελτιώσει, πήρε τον Φεβρουάριο του 2009 και πάλι υποψηφιότητα για διαγωνισμούς *Continental Cup* στο Pragelato, επιτυγχάνοντας έτσι το πρώτο βάθρο του. Μετά από μια περαιτέρω αύξηση, τελείωσε τη σεζόν 2008/09 στην 68η θέση παγκοσμιος. 

Μέχρι την περίοδο 2011/12 ήταν μέλος της Γερμανικής Ομάδας και ομοσπονδίας σκι, επέλεξε να αγωνιστεί από τη σεζόν 2012/13 για την Ελλάδα με την Ελληνική Ομοσπονδία Χιονοδρομίας.

## Εξωτερικοί σύνδεσμοι
* βατήρα ο Πολυχρονίδης" (Άρθρο στη σελίδα της Ελληνικής Ομοσπονδίας Χιονοδρομίας)
 
Κατηγορία:Έλληνες ομογενείς αθλητές
Κατηγορία:Έλληνες αθλητές των χιονοδρομιών
Κατηγορία:Αθλητές του άλματος με σκι στους Χειμερινούς Ολυμπιακούς Αγώνες 2014
2977 Τσιβιλίχιν

μικρογραφία|3D μοντέλο του αστεροειδούς 2977 Τσιβιλίχιν
Ο **Τσιβιλίχιν (Chivilikhin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1974 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Βλαδίμηρου Α. Τσιβιλίχιν (Владимир Алексеевич Чивилихин, 1928–1984), καθώς και του εξαδέλφου του, ποιητή Ανατόλι Τ. Τσιβιλίχιν (Анатолий Тимофеевич Чивилихин, 1915–1957).

## Φυσικά χαρακτηριστικά
Ο φασματικός τύπος του Τσιβιλίχιν είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσιβιλιχιν
2978 Ρούντμπους

Ο **Ρούντμπους (Roudebush)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1978 από το προσωπικό του Αστεροσκοπείου του Χάρβαρντ στο `Οουκ Ριτζ και πήρε το όνομά του προς τιμή της Σούζαν Ρούντμπους, διοικητικής υπαλλήλου και αστρονόμου.

## Φυσικά χαρακτηριστικά
Τα φυσικά χαρακτηριστικά του Ρούντμπους είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρουντμπους